99-TEXTOS


 * FONAMENTACIÓ DIDÀCTICA DE LES TIC EN L'ENSENYAMENT **

Les TIC (tecnologies de la informació i la comunicació) representen un nou potencial que facilita l’aprenentatge dels estudiants i promou una millora vertadera en els plantejaments educatius més tradicionals. Poden esdevenir un element facilitador de l’aprenentatge i motivador per tal que l’alumne esdevinga aprenent actiu. Fa només quatre cursos escolars un grapat de professors pioners va començar a introduir els blocs en l’àmbit escolar, de manera que avui trobem tres plataformes educatives des de les administracions autonòmiques: Educastur (Astúries), Arablog (Aragó), XtecBlocs (Catalunya). Hi van veure ràpidament el bloc com un mitjà de comunicació que enriquia les interaccions entre els alumnes, amb el professor i sobretot, **afavoria aprenentatges actius**. El bloc és hereu de la premsa escolar i de la correspondència entre centres. La **diversitat de funcions i usos** que pot adoptar és ampla: des de la **informació de recursos** de tota mena fins a la **interacció en investigacions grupals**. A més integra diverses aplicacions que contribueixen a elaborar textos en què intervenen **diferents llenguatges**: fotografies, videos, àudio, mapes, línies del temps, presentacions... a més de l’escriptura. D’aquesta manera, la confecció de blocs permet ampliar els objectius des de l’ús de textos per a interactuar en la vida diària fins a la creació de textos multimèdia. L’ús de blocs a l’ensenyament no suposa **//per se//** un canvi o una millora educativa si no tenim molt clares les metes educatives i adequem aquest nou recurs als objectius que programem. Es tracta d’un repte, d’una experiència d’investigació apassionant.


 * Paper dels blocs d'aula en una teoria construccionista (constructivista) **

 Convé introduir lentament l’ús del bloc -i el wiki- dins l’aula perquè suposa una **nova pràctica comunicativa** caracteritzada pel protagonisme que adquireixen els alumnes acompanyat d’una **responsabilitat** que assumeixen públicament. El discurs de l’alumne guanya un destinatari que no és només el professor i els companys d’aula, sinó qualsevol que visite la pàgina. D’aquesta manera **afavoreix l’escriptura reflexiva** ja que l’alumne s’ha de preguntar contínuament si és interessant el que diu i si és la manera adequada. Aquesta reflexió els incita a **regular el procés comunicatiu** de l’escriptura:
 * Construeixen la pròpia identitat: com volen mostrar-se?
 * Construeixen una representació del destinatari: a qui s’adrecen?
 * Fan explícit el propòsit que es dóna en els seus escrits: què volen aconseguir amb ells?
 * Seleccionen el contingut i la manera d’expressar-lo. El bloc implica interacció amb els comentaris i amb les noves qüestions suscitades, a més, serveix per a pensar, escriure, participar i compartir:
 * Pensar com es poden resoldre els problemes de la seua gestió i la classe d’interacció que els autors sostenen.
 * Escriure de manera reflexiva adequant-se al propòsit, al destinatari, a la situació, usant els diversos recursos del bloc: fotos, diaporames, àudio, video, etc.. Penseu en el fotolog que usen ara publicant i comentant les seues fotos personals. Amplien així la seua competència digital.
 * Serveixen també per a participar en la conversa generada a fi de persuadir, ajudar, demanar ajuda, expressar-se... és a dir, a fi de fer de l’aula un espai comunicatiu diversificat i ric en experiències (com la metàfora del Turisme 2.0. que alguns volen parafrasejar).


 * Quins aprenentatges promouen els blocs i els wikis **

Ensenyen continguts que tenen a veure amb el **saber fer** i amb **actituds i valors:**
 * 1) Procediments relacionats amb la construcció de sabers conceptuals: identificar, analitzar, contrastar, ordenar, classificar, etc.
 * 2) Procediments de recerca, selecció, organització, contrast i valoració de la informació, així com de la comunicació dels propis coneixements i les idees.
 * 3) Procediments que intervenen en la regulació de les activitats pròpies: buscar explicacions a fets, establir una meta, seleccionar els mitjans, traçar un pla d’actuació.


 * Blocs, wikis, i competència en comunicació lingüística **

 En el vessant de la lectura, l’alumnat ha de saber localitzar i seleccionar la informació, integrar-ne la nova, i saber resumir, esquematitzar i reutilitzar-la. En el camp de la composició escrita, les activitats haurien d’estar encaminades a la construcció i comunicació dels coneixements propis de l’àrea en qüestió.
 * Una reflexió important: ** En el nostre tipus d’ensenyament, els textos que elabora l’alumnat compleixen bàsicament la funció de transmissió de sabers: es traspassa la informació des del professor i el llibre a l’alumne i aquest la retorna complint el ritual pedagògic. L’alumne repeteix les fonts solament. El **bloc** podria complir un paper fonamental **per donar sentit als textos com a escrits públics** perquè guanyen una nova dimensió: té uns altres destinataris definits que també s’han de tenir en compte. A més hi ha el fet que **alumnes i professorat es converteixen en editors, interactuen fora de l’aula i en un espai nou i públic**. Quan introduïm l’alumnat en aquest nou mitjà de blocs i wikis, els hem d’ensenyar les seues característiques, **hem de fer alfabetització digital**, si bé, cada vegada hi ha més alumnes que en tenen coneixements perquè fan servir presentacions power points, muntatges de video, seleccions musicals en mp3, publicació de fotos en fotolog, xats, participen de fòrums de debat, etc. Per acabar aquest punt, l’escriptura didàctica en els blocs i els wikis, com a nous gèneres textuals de caràcter formal, basen també les seues característiques d’adequació,coherència i cohesió al costat de la correcció.

Font: //**Usos educatius dels blogs**//, Francesc Balagué i Felipe Zayas. UOC, 2008 media type="custom" key="5332021" Us presentem un vídeo sobre una xarrada de la professora tal.

Ací teniu un document en TXT.